燕歌行

《唐诗三百首》 · 蘅塘退士 编

作者：高适

汉家烟尘在东北，汉将辞家破残贼。男儿本自重横行，天子非常赐颜色。摐金伐鼓下榆关，旌旆逶迤碣石间。校尉羽书飞瀚海，单于猎火照狼山。山川萧条极边土，胡骑凭陵杂风雨。战士军前半死生，美人帐下犹歌舞。大漠穷秋塞草衰，孤城落日斗兵稀。身当恩遇常轻敌，力尽关山未解围。铁衣远戍辛勤久，玉箸应啼别离后。少妇城南欲断肠，征人蓟北空回首。边庭飘飖那可度，绝域苍茫更何有。杀气三时作阵云，寒声一夜传刁斗。相看白刃血纷纷，死节从来岂顾勋。君不见沙场征战苦，至今犹忆李将军。

译文：汉家烟尘在东北方，汉将辞家去破残贼。男儿本自重视横行，天子格外赐予恩宠。擂金伐鼓下榆关，旌旗逶迤在碣石间。校尉的羽书飞过瀚海，单于的猎火照着狼山。山川萧条到了边地的尽头，胡骑凭陵如杂风雨。战士军前半死半生，美人帐下还在歌舞。大漠深秋塞草枯衰，孤城落日战斗兵稀。身受恩遇常轻敌，力尽关山尚未解围。铁衣远戍辛苦很久，妻子应当在别离后啼哭。少妇在城南要断肠，征人在蓟北空回首。边庭飘飖怎么度过，绝域苍茫更有什么。杀气三时作阵云，寒声一夜传刁斗。相看白刃血纷纷，死节从来哪顾功勋。你没看见沙场征战苦，至今还忆李将军。

赏析：'战士军前半死生，美人帐下犹歌舞'对比鲜明，揭露军中苦乐不均，'至今犹忆李将军'表达对良将的渴望。全诗苍凉悲壮，是边塞诗的杰作。